Coba jelasin Kabudayaan fisik dari Kabudayaan Hemudu dalam bahasa minangkabau dong

Babarapo ahli bapandapek baso kabudayaan Hemudu ado basamo jo kabudayaan Majiabang culture sabagai duo kabudayaan nan tapisah jo babedo, sarato ado patukaran kabudayaan antaro kaduonyo. Ado pulo ahli lainnyo nan mangalompokan Hemudu jo Majiabang sabagai subtradisi.[2] Duo galodo gadang mambuek Sungai Yaojiang nan dakek lokasi tu barubah aliarannyo mambuek tanah patanian rusak jo garam, inggo masarakaik Hemudu tapaso maninggalan pamukiman mareka . Urang Hemudu tingga di rumah panggung nan panjang. Rumah panggung panjang untuak kaluargo gadang umum juo ditamuan di situs-situs Hemudu, nan sarupo bana jo nan di jaman moderen kini masih ado di Kalimantan.

Kabudayaan Hemudu adolah salah satu kabudayaan taawa nan mananam padi. Panggalian taakia pado situs dari periode Hemudu di Tianluoshan manunjuakan baso padi maalami parubahan evolusioner nan dikana sabagai domestikasi. Sabagian gadang artifak nan ditamuan di Hemudu tadiri dari tulang binatang, misanyo pangkua nan dibuek dari tulang bau untuak mangolah sawah.

Kabudayaan ko maasiaan juo pernis kayu. Sabuah mangkuak kayu bapernis sirah di Museum Zhejiang dipakiroan baasa dari 4000~5000 S.M., nan dipicayo sabagai benda tatuo nan macam ko di dunia.

Babagai macam tanaman sarupo kacang tanduak, seroja, ek, melon, goseberi lia, blackberi, persik, kacang rubah, jo labu aia ditamuan di Hemudu jo Tianluoshan.[10] Urang Hemudu kamungkinan lah manjinakan babi jo anjiang, tatapi acok manjalanan juo paburuan kijang jo kabau lia. Manangkok ikan dijalanan juo sacaro baramai-ramai, kusuihnyo ikan karper crucian. Praktik mancari ikan jo baburu tabukti jo sisa-sisa tulang harpun, busua jo mato panah. Alaik musik, sarupo suliang tulang jo gandang kayu ditamuan juo di Hemudu. Desain artefak dari panduduak Hemudu mampunyoi banyak kasamoan jo artefak dari panduduak Samananjuang Aisa Tenggara.

Kabudayaan ko maasiaan tambika nan taba dan bapori. Tambika khas ko umumnyo bawarno itam dan dibuek mamakai tapuang arang. Iasan tumbuahan atau gamba geometris acok dilukihan, dan kadang-kadang ditambahkan iasan dari bakeh tali di pamukoan tambika. Kabudayaan ko maasiakan juo ornamen paek batu giok ornamen, artefak gadiang, sarato patuang tanah liek ketek.